මෙසේ පොලිසිය විමර්ශනවල පසුවෙද්දී මහජනතාව මෙන්ම පෞද්ගලික ඔත්තුකරුවන්ගෙන්ද විවිධ තොරතුරු ගලා එන්නට විය. නාගරික ප්‍රදේශයෙන් ඈත අඩිපාරකින් යනවිට හමුවන පාළු නිවසක කිසියම් පිරිසක් රැඳී සිටින බවට පොලිසියට තොරතුරක් ලැබුණි. විමර්ශන නිලධාරීහු හොර රහසේම එතැන වැටලූහ. පොලිසියේ වැටලීම හමුවේ කිසිවෙකුටත් පලා යා නොහැකි විය. සැකකරුවෝ දස දෙනෙක් කොටුවූහ. එහෙත් ඒවනවිට සලීම් ප්‍රදේශයෙන් අතුරුදන්ව තිබුණි. ඒ සැකකරුවන් අතර සලීම් නොවීය. ඒ වනවිට එම කල්ලියේ කල්ලි නායකයා වූයේ මොහොමඩ් බුහාරි මොහොමඩ් හස්මින් නමැති විසිහත් හැවිරිදි තැනැත්තෙකි. ඔහු රාජ්‍ය නොවන සංවිධානයක් හරහා තුවාලකරුවන්ට ප්‍රතිකාර ලබාදීම ගැන හොඳ දැනුමක් ලැබ සිටි අයෙකු විය. පොලිසිය වැටලීම කරන අවස්ථාවේ වෙඩිවැදුණු සැකකරු වූ මොහොමඞ් සරුෆාන් යන අයට ප්‍රතිකාර කර තිබුණේ ඔහුය. සේලයින් සහ එන්නත් පවා ඔහු ලබා දී තිබුණි. සැකකරුවන් පොලිසියට රැගෙන ආ අතර තුවාල ලත් සැකකරු රෝහල් ගතකෙරිණි.
කොටුවූ සැකකරුවන් කීයද?
දස දෙනෙක්